Solskjær: - Hverdagen vår har ikke vært bra
Molde-sjefen har tatt med sine spillere til København for å lade opp til cupfinalen mot Rosenborg førstkommende søndag - rett og slett fordi han ikke turte å ta sjansen på hvordan været og kvaliteten på gressbanene i byen ville være. JUVAs QUIZ:Test deg selv - hvor mye kan du om cupen? - Hverdagen vår har ikke vært bra. Vi har ikke en full gressbane, vi har ikke en kunstgressbane selv og har en innendørsbane som bare er 60x40 meter, sier Solskjær til VG.Nå er seriemesteren fra 2011 og 2012 i gang med å iverksette tiltak før neste sesong. Etter Norges landskamp mot Skottland på Aker stadion tirsdag kveld, begynte arbeidet med å legge kunstgress på blåtrøyenes arena. I tillegg skal det komme flere garderober og bedre fasiliteter. I dag bruker klubben tre ulike treningsbaner. - Det vil bli ekstra treningstid og en mindre oppstykket hverdag. Vi må kjøre et kvarter til trening, og det vi gjør nå kommer til å føre til at vi tar det neste steget. Det er helt sikkert, mener Solskjær.Samtidig vil han ikke fremstå sutrete over dagens forhold. - Du må være litt tilpasningsdyktig her, men det blir du vant til. Det er ikke som på Carrington hvor du kan velge og vrake i baner, sier 40-åringen - og sikter til Manchester Uniteds storslåtte treningsanlegg. Seier mot Rosenborg på Ullevaal vil kunne redde en Molde-sesong som i ligasammenheng var svært skuffende. Solskjærs mannskap gikk åtte kamper uten å vinne i starten av årets eliteserie.Totalt sett mener han at klubben har tatt store steg siden han forlot England og dro hjem til Norge. - Vi har kommet langt. Miljøet og filosofien har begynt å sitte i veggene. Vi trenerne sitter mye og diskuterer, og de vet hva jeg vil etter det vi har tatt med oss fra United. Nå kommer det til å skje store forandringer med tanke på fasiliteter. Det tror jeg tar oss enda lenger. At det blir enda mer profesjonelt. Mest av alt er Solskjær fornøyd med at han har fått drillet inn en vinnerkultur. - Spillerne mine har skint mot Strømsgodset i fjor, Rosenborg i fjor og i år, semifinalen mot Lillestrøm. De har akseptert og skjøt at det ikke er farlig å spille sånne kamper.
Ole Gunnar Solskjær (40) mener Molde har hatt altfor dårlige arbeidsforhold over tid.